เรื่องร้องเรียน (ถนน) วันที่ 2022-07-03 03:28:11 — แขวงบางมด เขตทุ่งครุ กรุงเทพมหานคร
โครงการหมู่บ้านที่สร้างใหม่ล่าสุดในซอยพุทธบูชา 36 แยก 1 มีผังถนนตัดผ่านกลางหมู่บ้าน ซึ่งลูกบ้านตอนมาซื้อบ้านกับโครงการ ไม่ได้มีการแจ้งเรื่องนี้ให้คนซื้อเป็นข้อมูลเพื่อตัดสินใจ อ้างแต่เพียงว่าเป็นแนวศึกษา แต่โครงการเองได้เว้นพื้นที่ตามแนวศึกษานั้นไว้ด้วยการยกเลิกสร้างบ้านในแนวนั้น ซึ่งถ้าถนนตัดผ่านมาจริง จะสร้างความเสียหายให้กับประชาชนในหมู่บ้านนี้หลายประเด็นมาก ทั้ง การจราจร เสียง ฝุ่น ควัน
ซึ่งถ้าถนนจะตัดผ่านจริงๆขึ้นมา ชาวบ้านใน มบ.นี้ขอเพียงแค่ให้เจ้าของโครงการออกมาแสดงความจริงใจก็พอ เช่น จะรับผิดชอบเยียวยาลูกบ้านที่ได้รับผลกระทบอย่างไร หรือ จะการันตีว่า จะไม่ยอมให้เวนคืนในแนวพื้นที่ที่โครงการเว้นไว้เด็ดขาด เพื่อความสบายใจของประชาชนในหมู่บ้าน ที่ตัดสินใจมาซื้อบ้านในหมู่บ้านนี้ เพราะผู้ขายชูจุดขายเรื่องพื้นที่สีเขียวขนาดใหญ่ ตามที่แจ้งกับผู้อาศัยส่วนใหญ่ในหมู่บ้านนี้ไว้ครับ